**Маноло Габијадини** (роден во Калчинате, 26 ноември 1991) — италијански фудбалер, напаѓач на Сампдорија.

Животопис
---------

Тој е помлад брат на Меланија Габијадини, напаѓач на Бардолино и женската репрезентација на Италија.

Технички одлики
---------------

Комплетен напаѓач со добра физичка сила и голема брзина кои може да играат на различни позиции. Неговиот прекар е "Лоци". Тој има одличнo чувството за простор, и убиствена лева нога со која ги постигнал поголемиот дел од своите голови.

Кариера
-------

### Деби во Серија А со Аталанта

Роден во околината на Бергамо, раснел играјќи фудбал во младинските категории на Болгаре а подоцна и во оние на Аталанта, од каде бил отстапен прво на Палацоло (2006-2007), а потоа и на Монтикјари (2007-2008) пред сè врати во Бергамо, каде што тој дебитирал во Серија А со црно-синиот дрес на 14 март 2010, на возраст од 18 години и четири месеци, заменувајќи го во второто полувреме Симоне Тирибоки во натпреварот кој Аталанта го загубила со 1-0 од Парма. Сезоната ја завршил со само 2 настапи и со испаѓање на клубот од Бергамо.

### Сезоната во Читадела

На 9 јули 2010 е официјализиран неговиот премин на заем во Читадела, заедно со соиграчот Даниеле Гаспарето во размената, што го довела во Бергамо напаѓачот Матео Ардемањи. Тој го направил своето деби за новиот клуб на 14 август во натпреварот од италијанскиот куп против Верона. Во првенството дебитирал во првото коло од првенството против Портогруаро (пораз со 2-0). На 29 ноември 2010, го постигнал својот прв професионале гол во натпреварот против Модена на Алберто Браља.
  

Во текот на сезоната за венецијанскиот клуб собрал 27 првенствени настапи, и реализирал 5 гола. Тој исто така бил избран од страна на Sky, заедно со 32 други играчи, во гласањето за најдобар млад играч на Серија Б во сезоната 2010-2011..

### Враќање во Аталанта

По сезоната во Серија Б со Читадела, целосно е откупен од Аталанта во замена за другата половина од договорот на Даниеле Гаспарето плус доплата на необјавена сума. И покрај своите добри перформанси и вниманието што го привлекол на неколку други италијански клубови, како и европски (пред сите Хамбургер), неговиот агент Силвио Паљари, навел дека Аталанта нема намера да се фокусира на него.

На 21 август, во првиот натпревар од сезоната го постигнал својот прв гол во дресот на Аталанта израмнувајќи на 3-3 во третиот круг на италијанскиот куп против Губио (натпреварот завршил 4-3 за Губио). На 25 март 2012, 20-годишниот напаѓач го постигнал својот прв гол во Серија А во натпреварот против Болоња (2-0) игран на Атлети Аѕури д'Италија.

### Јувентус и Болоња

На 24 август 2012, половина од неговиот договор е купен од страна на Јувентус за 5.500.000 € ; играчот веднаш бил позајмен на Болоња до јуни 2013 година. На 18 ноември 2012, го одбележува својот прв гол во дресот на Болоња во натпреварот против Палермо. На крајот на сезоната се обновува ко-сопственост договорот помеѓу Аталанта и Јувентус. Заемот на играчот завршил на почетокот на јуни и тој се вратил во Јувентус.

### Сампдорија

На 9 јули 2013, Сампдорија откупила половина од договорот од Аталанта, за сума од 5.500.000 €, а останатите 50% од договорот останале во сопственост на Јувентус. Со откупувањето на половина договор Сампдорија ги обезбедила правата на играчот за сезоната 2013-14..

На 17 август, во својот прв официјален натпревар во дресот на Сампдорија постигнал два гола овозможувајќи победа во третото коло од италијанскиот куп, против Беневенто со 2-0. Својот прв гол во првенството за Сампдорија го постигнал во второто коло против Болоња, со прекрасно изведен слободен удар, поставувајќи го конечниот резултат 2-2.

### Наполи

На 5 јануари 2015, Габијадини бил купен од Наполи за 12,5 милиони евра.

### Саутхемптон

На 31 јануари 2017, Габијадини потпишал четиригодишен договор со англискиот премиерлигаш Саутхемтон.

### Враќање во Сампдорија

На 11 јануари 2019, Габијадини се вратил во Италија и потпишал договор со неговиот поранешен клуб Сампдорија, во трансфер вреден 12 милиони фунти.

Репрезентативна кариера
-----------------------

На 10 август 2012, за првпат добил повик во репрезентацијата од селекторот Чезаре Прандели. Тој го направил своето деби во репрезентацијата на 15 август 2012, со 20 години, влегувајќи во второто полувреме од пријателскиот натпревар Италија-Англија (1-2), одигран на Стад де Свис во Берн.

| Хронологија на настапи и постигнати голови за националната селекција ― Италија |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 15-08-2012 | Берн | Англија Англија | **2 – 1** | Италија Италија | Пријателска | **-** | влегол во игра 58' |  |
| 18-11-2014 | Џенова | Италија Италија | **1 – 0** | Албанија Албанија | Пријателска | **-** | влегол во игра 77' |  |
| 28-3-2015 | Софија | Бугарија Бугарија | **2 – 2** | Италија Италија | Квал. за Евро 2016 | **-** | влегол во игра 77' |  |
| 16-6-2015 | Женева | Италија Италија | **0 – 1** | Португалија Португалија | Пријателска | **-** | влегол во игра 65' |  |
| 3-9-2015 | Фиренца | Италија Италија | **1 – 0** | Малта Малта | Квал. за Евро 2016 | **-** | заменет 64' |  |
| 17-11-2015 | Болоња | Италија Италија | **2 – 2** | Романија Романија | Пријателска | **1** | влегол во игра 60' |  |
| 7-6-2017 | Ница | Италија Италија | **3 – 0** | Уругвај Уругвај | Пријателска | **-** | влегол во игра 82' |  |
| 11-6-2017 | Удине | Италија Италија | **5 – 0** | Лихтенштајн Лихтенштајн | Квал. за СП 2018 | **1** | влегол во игра 75' |  |
| 2-9-2017 | Мадрид | Шпанија Шпанија | **3 – 0** | Италија Италија | Квал. за СП 2018 | **-** | влегол во игра 78' |  |
| 9-10-2017 | Скадар | Албанија Албанија | **0 – 1** | Италија Италија | Квал. за СП 2018 | **-** | влегол во игра 89' |  |
| 13-11-2017 | Милано | Италија Италија | **0 – 0** | Шведска Шведска | Квал. за СП 2018 | **-** | заменет 63' |  |
| Вкупно |  | Настапи | 11 |  | Голови | 2 |  |  |

Наводи
------

1. 1 2 3  bolognafc.it (уред.). „Manolo Gabbiadini". Посетено на 10 декември 2012.
2. ↑  Generazioneditalenti.it (уред.). „Scheda di Manolo Gabbiadini su Generazioneditalenti.it". Архивирано од изворникот на 2013-06-28. Посетено на 2014-04-30.
3. ↑  fcparma.com (уред.). „Parma-Atalanta 1-1/Il tabellino". Архивирано од изворникот на 2015-09-24. Посетено на 14-03-2010. Проверете ги датумските вредности во: `|accessdate=` (help)
4. ↑  ascittadella.it (уред.). „Gabbiadini e Gasparetto in granata". Архивирано од изворникот на 2011-07-16. Посетено на 9-07-2010. Проверете ги датумските вредности во: `|access-date=` (help)
5. ↑  sport.sky.it (уред.). „Il miglior giovane della Serie B? Sceglilo tu!". Архивирано од изворникот на 2011-08-09. Посетено на 1-02-2011. Проверете ги датумските вредности во: `|access-date=` (help)
6. ↑  perugiatoday.it, уред. (22 август 2011). „Coppa Italia 2011-2012, Atalanta-Gubbio 3-4". Посетено на 9 март 2014.
7. ↑  juventus.com (уред.). „Accordi con l'Atalanta Bergamasca Calcio" (PDF). Посетено на 24 август 2012.[*мртва врска*]
8. ↑  tuttobolognaweb.it (уред.). „Allarme attacco: al Bologna manca il 50% dei gol". Архивирано од изворникот на 2013-07-09. Посетено на 1 јули 2013.
9. ↑  2013 Comunicato ufficiale della società Juventus 9 јули 2013
10. ↑  „UFFICIALE: Samp, torna Gabbiadini. Arriva a titolo definitivo" (италијански). Посетено на 11 January 2019.
11. ↑  „Southampton's Manolo Gabbiadini joins Sampdoria for undisclosed fee". BBC Sport. 11 January 2019. Посетено на 11 January 2019.
12. ↑  „Gabbiadini completes £12million switch to Sampdoria". *Belfast Telegraph*. 11 January 2019. Посетено на 12 January 2019.
13. ↑  Sono 8 le novità di Prandelli per l'amichevole con l'Inghilterra Архивирано на 13 август 2012 г. Figc.it

Надворешни врски
----------------

* Маноло Габијадини на soccerway
* Маноло Габијадини на transfermarkt
* Маноло Габијадини на whoscored
* Маноло Габијадини на espn